Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Зоран Стојанов со службена легитимација број 0005, Дијана Димковска со службена легитимација број 0023, Мијалче Стојанов со службена легитимација број 0008 и Томислав Цветковски со лиценца за инспектор со сериски број 49181002, изврши редовен инспекциски надзор над субјектот на инспекциски надзор ЈУ Меѓуопштински центар за социјална работа на Струмица, со седиште на ул. Ленинова број 84,Струмица, застапуван од Директорот Зоран Манев и со Записник ИП1 број 16-497 од 10.12.2021 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020 и 163/2021), го донесе следното

**Р Е Ш Е Н И Е**

Се наредува на Зоран Mанев, Директор на ЈУ Меѓуопштински Центар за социјална работа Струмица (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз негова основа, да ги преземе следните мерки во роковите и од страна на одговорното лице:

1. Центарот, по поднесено барање во постапката за остварување на правото на надоместок на плата за скратено работно време, да врши непосреден увид во домаќинството, врз основа на кој ќе ја утврди потребата за остварување на право од социјална заштита и користење на социјални услуги, согласно член 274 став 2 од Законот.

**Рокот за извршување на изречената инспекциска мерка изнесува 30 дена од приемот на решението.**

2.Центарот, по службена должност да го преиспита предметот на корисникот С.В со решение број 08—5400 од 01.07.2019 година, за остварување на правото на надоместок на плата за скратено работно време, во поглед на постоењето на фактите и условите за стекнување и користење на правото, односно за 2020 година од двата родители, да обезбеди доказ за заснован работен однос и за висината на просечната нето плата, согласно на утврдената фактичка состојба да донесе соодветно решение, согласно член 55 и 273 од Законот и член 4 ста1 точка 4 од Правилникот за начинот за остварување на правото на надоместок на плата за скратено работно време, образец на барањето и документацијата за остварување на правото („Службен весник на Република Северна Македонија,, број 109/2019).

**Рокот за извршување на изречената инспекциска мерка изнесува 30 дена од приемот на решението.**

3. Раководното или друго овластено лице во Центарот се задолжува, веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки , согласно член 334 став 4 од Законот.

4. Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Зоран Стојанов со службена легитимација број 0005, Дијана Димковска со службена легитимација број 0023, Мијалче Стојанов со службена легитимација број 0008 и Томислав Цветковски со лиценца за инспектор со сериски број 49181002 изврши редовен инспекциски надзор над субјектот на инспекциски надзор ЈУ Меѓуопштински Центар за социјална работа Струмица, со седиште на ул. Ленинова број 84, Струмица, застапувано од Директорот Зоран Манев и состави Записник бр.16-497 од 10.12.2021 година, во кој се констатирани недостатоци и неправилности во постапката за остварување и користење на правото на надоместок на плата за скратено работно време.

Врз основа на изнесеното се одлучи како во диспозитивот на ова решение.

Жалбата не го задржува извршувањето на решението согласно член 340 став 2 од Законот.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-497 од 10.12.2021 година.

Инспектори за социјална заштита:

Зоран Стојанов

Дијана Димковска

Мијалче Стојанов

Томислав Цветковски